1. ปัจจัยความเสี่ยง

 ปัจจัยความเสี่ยงที่อาจจะมีผลกระทบต่อการผลิตของบริษัทฯ ได้แก่

1. ความเสี่ยงเกี่ยวกับการดำเนินธุรกิจ

ลูกค้าซื้อของร้อยละ 30 ของรายได้รวมของบริษัทฯ ไม่มี เนื่องจากผลิตภัณฑ์ของบริษัทฯ
ได้กระจายการขายไปทั่วประเทศ และไม่มีลูกค้าที่สั่งซื้อสินค้าในจำนวนที่สูงเกินกว่าร้อยละ 30

กรณีวัตถุดิบสำคัญมูลค่าตั้งแต่ร้อยละ 30 ของต้นทุนรวมมีราคาผันแปรมาก
วัตถุดิบที่สำคัญที่มีต้นทุนรวมเกินกว่าร้อยละ 30 คือ บรรจุภัณฑ์ (กระป๋องและฝา) ปัจจุบันบริษัทฯ
ได้สั่งซื้อจากบริษัท ตรังแคนเนอรี่ จำกัด ซึ่งเป็นบริษัทที่เกี่ยวข้องกันโดยมีผู้บริหารร่วมกัน
จึงลดความเสี่ยงจากสินค้าขาดแคลนได้ เนื่องจากบริษัท ตรังแคนเนอรี่ จำกัด
ได้ผลิตและจัดส่งให้แก่บริษัทฯ แต่เพียงผู้เดียว ส่วนราคาขาย บริษัท ตรังแคนเนอรี่ จำกัด
ได้คิดราคาขายให้กับบริษัทฯ ตามราคาตลาด โดยที่บริษัทฯ
มีอิสระเลือกที่จะจัดซื้อกับบริษัทภายนอกก็ได้

2. ความเสี่ยงด้านการเงิน

กรณีการมีเงินกู้ยืมจำนวนมาก

ณ สิ้นปี 2549 บริษัทฯ มีเงินกู้ยืมระยะยาวจำนวน 805.42 ล้านบาท
จากสถาบันการเงินตามสัญญาปรับปรุงโครงสร้างหนี้
โดยจะต้องชำระคืนเงินต้นและดอกเบี้ยตั้งแต่วันที่ 22 ธันวาคม 2549 ถึงวันที่ 22 มิถุนายน 2550
โดยบริษัทฯ มีข้อตกลงกับสถาบันการเงินเจ้าหนี้ โดยมีเงื่อนไขดังนี้

- ภาระหนี้ที่บริษัทฯ มีต่อธนาคารพาณิชย์ ณ วันที่ทำสัญญาปรับปรุงโครงสร้างหนี้ เป็นจำนวน
817.34 ล้านบาท แบ่งเป็นหนี้เงินต้น 656.61 ล้านบาท และหนี้ดอกเบี้ยผิดนัดชำระ จำนวน
160.73 ล้านบาท

- ธนาคารตกลงให้บริษัทฯ จ่ายชำระหนี้เงินกู้ยืมระยะยาวโดยการโอนที่ดินที่ไม่ใช้ดำเนินงาน
ซึ่งมีราคาประเมินที่ธนาคารพาณิชย์รับโอน จำนวน 13.15 ล้านบาท
ทำให้เหลือหนี้เงินกู้ยืมระยะยาวจำนวน 553.75 ล้านบาท ซึ่งบริษัทฯ
ได้มีการโอนที่ดินดังกล่าวเมื่อวันที่ 27 ธันวาคม 2549

- ธนาคารตกลงให้บริษัทฯ ชำระหนี้ทั้งหมดเป็นจำนวนเงิน 500 ล้านบาท
ถือเป็นการชำระหนี้เสร็จสิ้น โดยธนาคารจะนำเงินดังกล่าวไปชำระหนี้เงินต้น ณ ปัจจุบัน
และหากมีดอกเบี้ยคงค้างชำระที่เกิดใหม่ให้ลูกหนี้ชำระให้เป็นปัจจุบันก่อน สำหรับเงินต้นส่วนที่เหลือ
ดอกเบี้ยค้างชำระ ดอกเบี้ยพักแขวนในอัตราตามสัญญา และ Late Charge
ที่คงค้างในบัญชีธนาคารตกลงล้างรายการทั้งหมด โดยบริษัทฯ ต้องดำเนินการชำระหนี้
ทั้งหมดให้เสร็จสิ้น ภายในระยะเวลา 6 เดือน นับตั้งแต่วันที่ลงนามในสัญญาปรับปรุงโครงสร้างหนี้
ซึ่งถ้าบริษัทฯ ไม่สามารถจ่ายชำระหนี้
ตามสัญญาปรับปรุงโครงสร้างหนี้ดังกล่าวได้ตามเงื่อนไขข้างต้น
ภาระหนี้สินทั้งหมดจะถือปฏิบัติตามเงื่อนไขที่ระบุตามสัญญาเงินกู้ยืมเดิม

- บริษัทฯ มีความเสี่ยงอันเกี่ยวเนื่องกับการเปลี่ยนแปลงของอัตราแลกเปลี่ยน ซึ่งบริษัทฯ
จะพิจารณาใช้เครื่องมือทางการเงินที่เหมาะสมเพื่อป้องกันความเสี่ยงดังกล่าว อย่างไรก็ตาม
ปัจจุบันบริษัทฯ ไม่มีเงินกู้สกุลเงินต่างประเทศ
และบริษัทฯไม่มีนโยบายที่จะถือหรือออกเครื่องมือทางการเงิน เพื่อการเก็งกำไรหรือเพื่อการค้า

3. ความเสี่ยงด้านกฎหมาย

ปัจจุบันผลิตภัณฑ์ของบริษัทฯ ไม่อยู่ในเงื่อนไขว่าประเทศไทยจะต้องยกเลิกกำแพงภาษีสำหรับสินค้า
และอาจทำให้รายได้รวมและอัตรากำไรของบริษัทลดลง

4. บริษัทฯ มีผลการดำเนินงานขาดทุนติดต่อกันเป็นเวลาหลายปี โดย ณ วันที่ 31 ธันวาคม 2549
บริษัทฯ มีผลขาดทุนสะสม จำนวนเงิน 877.27 ล้านบาท หนี้สินตามสัญญาปรับปรุงโครงสร้างหนี้
จำนวนเงิน 805.42 ล้านบาท
ซึ่งเป็นหนี้สินภายหลังจากการปรับโครงสร้างหนี้ทางการเงินตามสัญญากู้ยืมเงินกับธนาคารแห่งใหม่

5. ด้านวัตถุดิบ เนื่องจากวัตถุดิบหลักของบริษัทฯ ได้แก่ปลาผิวน้ำ และหอยชนิดต่าง ๆ ซึ่งปลาผิวน้ำ
เช่น ปลาทูแขก ปลาหลังเขียว จะมีตลอดทั้งปีและปลาเหล่านี้จะมีวงจรชีวิตสั้น ฉะนั้นการที่บริษัทฯ
ซื้อวัตถุดิบมาเพื่อผลิตสินค้าจึงเป็นการใช้ประโยชน์จากวัตถุดิบธรรมชาติ
แต่ข้อจำกัดว่าปลาและหอยจะมีมากในบางฤดูกาลและบางฤดูกาลมีน้อย
ตลอดจนความแปรปรวนสภาพดินฟ้าอากาศ ก็เป็นปัจจัยหนึ่งที่จะส่งผลกระทบต่อปริมาณวัตถุดิบ

6. ด้านแรงงาน เนื่องจากการดำเนินการผลิตต้องอาศัยแรงงานจำนวนมาก
ในการแปรรูปวัตถุดิบให้อยู่ในสภาพที่พร้อมจะปรุงรส เช่น การล้างทำความสะอาด
การหั่นเป็นชิ้นที่มีขนาดมาตรฐาน การบรรจุกระป๋อง
แรงงานในท้องถิ่นและความเชี่ยวชาญจึงเป็นส่วนประกอบสำคัญในการดำเนินการผลิต ซึ่งบริษัทฯ
มีนโยบายในการจัดการ โดยการรับแรงงานในจังหวัดตรัง และจังหวัดพื้นที่ใกล้เคียง
มีการฝึกฝนและการอบรมให้ความรู้ในกระบวนการผลิตทุกขั้นตอน
ตลอดทั้งการสร้างแรงจูงใจในด้านต่างๆ เช่น ค่าแรง สวัสดิการ ผลตอบแทนอื่นๆ อยู่ตลอดเวลา
ในปัจจุบัน บริษัทฯ เริ่มประสบปัญหาด้านแรงงานเนื่องจากราคายางพารามีแนวโน้มสูงขึ้น
ทำให้แรงงานจำนวนหนึ่งกลับสู่ภาคการเกษตร

7. ความเสี่ยงจากอัตราดอกเบี้ย เกิดจากการเปลี่ยนแปลงของอัตราดอกเบี้ยในอนาคต
ซึ่งจะมีผลกระทบต่อผลการดำเนินงานและกระแสเงินสดของบริษัทฯ โดยบริษัทฯ
มีสินทรัพย์และหนี้สินที่มีความเสี่ยงจากอัตราดอกเบี้ยดังนี้

  ------------------------------------- ---------- --------- --------------- -----------
                                        จำนวนเงิน             อัตราดอกเบี้ยต่อปี   

                                        31 ธค.     31 ธค.    31 ธค. 2549     31 ธค. 2548
                                        2549       2548                      

                                        ล้านบาท     ล้านบาท    ร้อยละ           ร้อยละ

  ลูกหนี้ตามสัญญาปรับโครงสร้างหนี้              730.32     730.32    -               5.75

  เงินเบิกเกินบัญชีและเงินกู้ยืมจากสถาบันการเงิน   -          89.20     -               6.75

  เงินกู้ยืมจากสหกรณ์ออมทรัพย์                 3.35       4.10      7.50            6.50

  เงินกู้ยืมระยะสั้นจากบริษัทที่เกี่ยวข้อง           7.14       7.70      8.75-9.00       7.50-7.75

  เงินกู้ยืมระยะยาว                         3.50       4.75      8.00            6.50

  หนี้สินผิดนัดชำระ                          805.42     638.54    7.75-15.00      14.50
  ------------------------------------- ---------- --------- --------------- -----------

8. ความเสี่ยงจากอัตราแลกเปลี่ยน บริษัทฯ มีความเสี่ยงด้านอัตราแลกเปลี่ยนเงินตราต่างประเทศ
เนื่องจากบริษัทฯ มีเงินสดและลูกหนี้การค้าที่เป็นสกุลเงินตราต่างประเทศ
ซึ่งมิได้ทำสัญญาป้องกันความเสี่ยงไว้ อย่างไรก็ตามฝ่ายบริหารของบริษัทฯ
เชื่อว่าจะไม่มีผลกระทบอย่างมีสาระสำคัญต่องบการเงินของบริษัทฯ

ณ วันที่ 31 ธันวาคม 2549 และ 2548 บริษัทฯ
มีสินทรัพย์ที่เป็นเงินตราต่างประเทศซึ่งไม่ได้มีการทำสัญญาป้องกันความเสี่ยงด้านอัตราแลกเปลี่ยนดังนี้

+------------------------+---------------------+-----------------------+
|                        | สินทรัพย              |                       |
|                        | ์ที่เป็นเงินตราต่างประเทศ |                       |
+------------------------+---------------------+-----------------------+
| สกุลเงิน                 | ณ วันที่ 31 ธันวาคม     | ณ วันที่ 31 ธันวาคม 2548  |
|                        | 2549                |                       |
+------------------------+---------------------+-----------------------+
| ดอลล่าร์สหรัฐอเมริกา       | 101,323.80          | 121,413.50            |
+------------------------+---------------------+-----------------------+
| สิงคโปร์                 | -                   | 83,770.00             |
+------------------------+---------------------+-----------------------+
| รวม                    | 101,323.80          | 205,183.50            |
+------------------------+---------------------+-----------------------+

9. ความเสี่ยงด้านการให้สินเชื่อ บริษัทฯ
มีความเสี่ยงด้านการให้สินเชื่อจากการไม่ได้รับชำระหนี้จากลูกหนี้การค้า อย่างไรก็ตาม บริษัทฯ
มีการพิจารณาความสามารถในการจ่ายชำระหนี้ของลูกหนี้การค้าแต่ละราย
ในการพิจารณาให้สินเชื่อและได้พิจารณาตั้งค่าเผื่อหนี้สงสัยจะสูญสำหรับลูกหนี้การค้าตามนโยบายการบัญชีไว้อย่างเพียงพอ